Af óréttmætum skilmálum í neytendasamningum
Í greinargerð þessari er leitast við að svara því hvernig túlka beri 36. gr. a.-d. laga nr. 7/1936 um samningsgerð umboð og ógilda löggerninga til samræmis við skyldur íslenska ríkisins vegna EES samningsins. Til að varpa ljósi á viðfangsefnið er í gerð grein fyrir tilskipun 93/13/EBE um óréttmæta skilmála í neytendasamningum en 36. gr. a.-d. samningalaga byggja á ákvæðum tilskipunarinnar. Þá er setning laga nr. 14/1995 rakin en með þeim lögum var einkaréttarlegur hluti tilskipunarinnar leiddur í íslensk lög. Þá eru raktir dómar Evrópudómstólsins sem túlka tilskipunina og þeir íslensku dómar sem fallið hafa þar sem reynt hefur á ákvæði 36. gr. a.-d. Að endingu er svo dregin sú ályktun að þótt að innleiðing tilskipunarinnar árið 1995 hafi verið í fullu samræmi við efni tilskipunarinnar sé þess varla að sjá merki hjá íslenskum dómstólum að hún hafi verið innleidd.
Lögfræði, Viðskiptalögfræði, Neytendaréttur, Samningaréttur
Networked Digital Library of Theses and Dissertations